Lav et referat af nedenstående tekst:

Tekst:
Tall Ships Races er en folkefest - men indtil de 40 skibe var lagt til kaj i Aalborg og Nørresundby var det også en kapsejlads hvor det handlede om at komme først i mål. Og her var det, i D-klassen, det danske skib Tara, der tog sejren. - Det føles virkelig godt, fortæller Morten Skovbo fra Mors, der er maskinmester på det gamle stålskib. - Man har vundet, kæmpet for det og er kommet igennem. Og det er bare fedt at ligge ude på åbent hav og se de andre ligge bagtil, fortæller han videre. Uventet sejr Og Taras sejr var bestemt ikke ventet. På vandrepokalen, der er det synlige bevis på skibets triumf, er det første gang navnet Tara skal indgraveres - og ved sidste race præsterede Tara kun at komme ind som nummer fem i sin klasse. - Vi har et dårligt handicap og er et gammelt skib, så at vi tog sejren, det er fantastisk, lyder det fra Asger Appel, der er gast i den 12 mand store besætning, der har skaffet Tara sejren. - Det er fedt at have et stålskib af gammel type, der vinder over alle de hurtigsejlende glasfiberbåde. Så kommer man her og siger: Flyt jer - det er bare fedt. Vender snart tilbage til Limfjorden Allerede søndag sejler Tara videre til en kapsejlads på Anholt - men allerede i uge 37 er Tara tilbage i Limfjorden, når Nordens største kapsejlads for træskibe, Limfjorden Rundt, skal løbe af stablen. Her skal Tara forsøge at gøre det en anelse bedre end sidste år, hvor det blev til en 2. plads i deres klasse. Og når der er Tall Ships Races igen næste år, skal sejren selvfølgelig forsøges gentaget. - Det bliver vi nødt til. Vi er kommet for at præstere, vi er kommet for at yde noget. Det er jo en kapsejlads. Vi er her for at sejle, vi er her ikke for at fjase rundt, lyder det fra Morten Skovbo.

Referat:
En femteplads ved sidste års Tall Ships Races blev i år vekslet til en - overraskende - førsteplads for besætningen på det danske skib Tara.